Liber Pontificalis

Με τον τίτλο Liber Pontificalis (Βίβλος των Ποντιφήκων) εννοείται κείμενο στη λατινική γλώσσα που αφηγείται την ιστορία των παπών, ξεκινώντας από τον απόστολο Πέτρο και συνεχίζοντας ως τον 14ο αι. υπό μορφή βιογραφιών. Η πρώτη συλλογή βίων των επισκόπων Ρώμης σταματούσε στον Στέφανο Ε΄, για να συνεχιστεί αργότερα με διαφορετικό στυλ έως τον Ευγένιο Δ' και τον Πίο Β΄Kirsch, J.P. (1910). Liber Pontificalis. In The Catholic Encyclopedia. New York: Robert Appleton Company. Retrieved November 2, 2008 from New Advent: http://www.newadvent.org/cathen/09224a.htm ..

Όταν ξεκίνησε κατά τον 3ο αιώνα, η Βίβλος των Ποντιφήκων ήταν απλά ένας κατάλογος των ονομάτων των επισκόπων Ρώμης. Στις αρχές του 6ου αιώνα, ένας από τους εκδότες άρχισε να προσθέτει βιογραφικά δεδομένα στους καταλόγους. Παπικοί γραφείς περιοδικά ενημέρωναν τον κατάλογο, προσθέτοντας βίο και έργα νέων παπών. Κατά τον έβδομο αιώνα οι πρώιμες απλές καταχωρήσεις εξελίχθηκαν σε λεπτομερείς περιγραφές. Το Liber Pontificalis θεωρείται πλούσια πηγή πληροφοριών για λειτουργικές πρακτικές στη ΡώμηSources for Medieval Liturgy: Liber Pontificalis (Book of Pontiffs) ..

Από την άλλη το Liber Pontificalis έγινε αντικείμενο έντονης και εξονυχιστικής έρευνας ως «ανεπίσημο όργανο της προπαγάνδας των ποντίφηκων»Levillain, Philippe. 2002, The Papacy: An Encyclopedia. Routledge, 941. ISBN 0-415-92228-3.. Άλλοι ερευνητές το παρομοίασαν όπως και τα έργα του ψευδο-Ισίδωρου και τη δωρεά του Κωνσταντίνου, ως εργαλείο των παπών του μεσαίωνα για την παρουσίαση της έδρας της Ρώμης ως, «αρχέγονου θεσμού της εκκλησίας, ενδεδυμένου με απόλυτη και διηνεκή εξουσία»Gladstone, William Ewart, and Schaff, Philip 1875, The Vatican Decrees in Their Bearing on Civil Allegiance: A Political Expostulation. Harper & Brothers, 100..

 Σημειώσεις-παραπομπές 

 Εξωτερικοί σύνδεσμοι 
Πλήρες κείμενο από την Λατινική Βιβλιοθήκη έως τον πάπα Φήλικα Δ΄.
Πλήρες λατινικό κείμενο διαφορετικών χειρογράφων

Κατηγορία:Ιστορία του Χριστιανισμού
Κατηγορία:Ιστορία του παπισμού